31985R3520
L 335/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EОВС, EИО, EВРАТОМ) № 3520/85 НА СЪВЕТА
от 12 декември 1985 година
за изменение на Регламент (Евратом, EОВС, EИО) № 549/69 за определяне на категориите длъжностни лица и други служители на Европейските общности, за които се прилагат разпоредбите на член 12, член 13, втори параграф и член 14 от Протокола за привилегиите и имунитетите на Общностите
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на единен Съвет и единна Комисия на Европейските общности, и по-специално член 28, първи параграф от него,
като взе предвид Протокола относно привилегиите и имунитетите на Европейските общности, и по-специално членове 16 и 22 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Съда на Европейските общности,
като има предвид, че Регламент (Eвратом, EОВС, EИО) № 549/69 (2), последно изменен с Регламент (EОВС, EИО, Eвратом) № 2152/82 (3), следва да бъде изменен, за да се вземат предвид следните регламенти:
-
Регламент (EОВС, EИО, Eвратом) № 1679/85 на Съвета от 19 юни 1985 г. за въвеждане на специални и временни мерки за прекратяване на служебните правоотношения на някои длъжностни лица в научните и техническите служби на Европейските общности (4),
-
Регламент (EОВС, EИО, Eвратом) № 2799/85 на Съвета от 27 септември 1985 г. за изменение на Правилника за длъжностните лица и Условията за наемане на работа на другите служители (5),
-
Регламент (EОВС, EИО, Eвратом) № 3518/85 на Съвета от 12 декември 1985 г. за въвеждане на специални мерки за прекратяване на служебните правоотношения на длъжностни лица на Европейските общности като резултат от присъединяването на Испания и Португалия (6),
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (Eвратом, EОВС, ЕИО) № 549/69 се добавят следните алинеи:
„и)
тези, които имат право на обезщетение при прекратяване на служебните правоотношения в съответствие с член 3 от Регламент (EОВС, EИО, Eвратом) № 1679/85,
й)
тези, които имат право на обезщетение за безработица, предвидено съгласно член 28а от Условията за наемане на работа на другите служители вследствие на член 33 от Регламент (EОВС, EИО, Eвратом) № 2799/85,
к)
тези, които имат право на обезщетение при прекратяване на служебните правоотношения в съответствие с член 4 от Регламент (EОВС, EИО, Eвратом) № 3518/85.“
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от датата, на която влизат в сила съответните регламенти, упоменати в член 1.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 1985 година.